นกกระจิบหญ้าสีเรียบ

นกกระจิบหญ้าสีเรียบ (Plain Prinia หรือ White-browed Prinia หรือ Plain Wren-Warbler หรือ Brown Wren-Warbler p. 343) เป็นนกกระจิบขนาดเล็กในวงศ์นกยอดข้าวและนกกระจิบหญ้า เป็นนกประจำถิ่นที่พบจากประเทศปากีสถานและอินเดียถึงตอนใต้ของจีนและเอเชียตะวันออกเฉียงใต้ ก่อนหน้าถูกรวมอยู่กับ นกกระจิบหญ้าสีข้างน้ำตาลอ่อน (Prinia subflava (Gmelin, 1789) ) นกประจำถิ่นในแอฟริกาตอนใต้ของทะเลทรายสะฮารา ปัจจุบันทั้งสองชนิดได้รับการพิจารณาว่าเป็นชนิดที่แยกออกจากกัน

 ลักษณะ 
นกกระจิบหญ้าสีเรียบมีคิ้วยาวสีขาวหรือขาวแกมเหลืองชัดเจน หัวและลำตัวด้านบนน้ำตาล ลำตัวด้านล่างขาวแกมน้ำตาลเหลือง ขนหางใหญ่กว่านกกระจิบหญ้าอกเทาและนกกระจิบหญ้าสีข้างแดง ปลายหางด้านล่างขลิบน้ำตาลเข้มและขาว ร้องดัง "จี๊ด-จี๊ด" ก้องดัง "จิ๊ด-จิด-จิด-จิด" หรือ "ที-ที-ที"คู่มือดูนกหมอบุญส่ง เลขะกุล นกเมืองไทย และหนังสือนกในเมืองไทย เล่ม 1 รศ.โอภาส ขอบเขตต์

 การกระจายพันธุ์และถิ่นอาศัย 
พบจากประเทศปากีสถานและอินเดียถึงตอนใต้ของจีนและเอเชียตะวันออกเฉียงใต้ อาศัยในทุ่งหญ้าพื้นที่ราบต่ำชุ่มน้ำ ป่าเปิด ป่าละเมาะ และสวนสาธารณะ

 อ้างอิง 

 อ่านเพิ่ม 

 Warblers of Europe, Asia and North Africa by Baker, 
 Birds of India by Grimmett, Inskipp and Inskipp, 
 Birds of The Gambia by Barlow, Wacher and Disley, 

หมวดหมู่:วงศ์นกยอดข้าวและนกกระจิบหญ้า
กระจิบหญ้าสีเรียบ
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย